धमधा के शिक्षक सिखाएंगे कठपुतली से पढ़ाई कराना
भिलाई|धमधा के चार शिक्षक अब जिले के स्कूलों में कठपुतली के जरिए पढ़ाई के गुर सिखाएंगे। दुर्ग जिले के चार शिक्षकों का सीसीआरटी हैदराबाद की ओर से किया गया था, जिन्हें शिक्षा में कठपुतली कला की भूमिका विषय पर 15 दिनों का प्रशिक्षण दिया गया। ट्रेनिंग लेकर लाैटे विमल साहू, डाम्हर साहू, रामकुमार सिन्हा और रेखराम साहू ने बताया कि इस कला से बच्चे खेल-खेल में ही पाठ का उद्देश्य समझ जाते हैं।
उनका ध्यान एकाग्र रहता है। प्रशिक्षण में उन्हें बताया गया कि कठपुतली के माध्यम से रोचक ढंग से अध्यापक कार्य कराया जा सकता है। इन्होंने कठपुतली बनाने की कला भी सिखी। जिसे जल्द ही जिले व ब्लॉक के शिक्षकों, बच्चों और पालकों को सिखाकर शिक्षा गुणवत्ता अभियान में तेजी लाने प्रयास किया जाएगा। प्रशिक्षण में इन शिक्षकों ने छत्तीसगढ़ के कला, संस्कृति, आर्थिक, सामाजिक और भौगाेलिक क्षेत्रों की प्रस्तुति भी दी, जिसे देशभर से पहुंचे शिक्षकों ने खूब सराहा।
hin_Deva hin_Deva hin_Deva